ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023718

ขอความช่วยเหลือจัดสรรค่าใช้จ่ายในชีวิตประจำวัน ให้แก่ผู้ร้อง... ที่อยู่ปัจจุบันอาศัยบ้านเช่า เลขที่ ... หมู่บ้านซอยดวงแก้ววัดไผ่เงิน ซอยสาธุประดิษฐ์ 20 แขวงบางโคล่ เขตบางคอแหลม กรุงเทพมหานคร ที่อยู่ตามสำเนาทะเบียนบ้าน บ้านเลขที่ ... (ผู้ร้องไม่สามารถอ่านหนังสือได้จึงไม่สามารถระบุได้) เนื่องจากผู้ร้องแจ้งว่าประสบปัญหาไม่มีรายได้และไม่มีอาชีพ จึงทำให้ไม่มีอาหารรับประทาน ต้องอาศัยข้าววัดกิน มีเพียงเก็บขวดขายรายได้วันละ 120 บาท (หนึ่งร้อยยี่สิบบาทถ้วน) ประสบปัญหาลักษณะดังกล่าวมาเป็นระยะเวลา 8ปี (ตามที่ผู้ร้องแจ้ง) ส่งผลให้ได้รับความเดือดร้อนเป็นอย่างมาก อีกทั้งสามีของตน ชื่อ นายวุติพงษ์ วงษาชัย อายุ 45ปี ได้เสียชีวิต และ บุตรชาย ชื่อ เด็กชายชัยพล ภาระพงษ์ อายุ 7 ปี เสียชีวิตจากการจมน้ำ  โดยปัจจุบันผู้ร้องอาศัยบ้านเช่าอยู่กับ บุตรชายชื่อ นาย สมคิด ภาระพงษ์ อายุ 16 ปี และบุตรหญิงชื่อ เด็กหญิง มีนา ขาสุข อายุ 2 ปี 1 เดือน ซึ่งไม่มีรายได้และไม่มีอาชีพเช่นเดียวกัน มีเพียงได้รับเงินบัตรสวัสดิการแห่งรัฐ จำนวนเงิน 300 บาท (สามร้อยบาทถ้วน) เป็นค่าซื้อของ และได้รับค่ารถโดยสารประจำทาง 750 บาท (เจ็ดร้อยห้าสิบบาทถ้วน) ซึ่งผู้ร้องมีค่าใช้จ่ายรายเดือนประมาณ 12,0000 บาท (หนึ่งหมื่นสองพันบาทถ้วน)  ประกอบกับบุคคลข้างบ้านคอยซื้อนมให้บุตรผู้ร้องได้รับประทาน ส่งผลให้ได้รับความเดือดร้อนเป็นอย่างมาก จึงประสงค์ให้ทางหน่วยงานที่เกี่ยวข้องในการจัดสรรเงินค่าใช้จ่ายในชีวิตประจำวันจำนวนเงิน 3,000 บาท (สามพันบาทถ้วน) เพื่อให้มีรายได้ในการดำรงชีพต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก  ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata